VÌF kom best frá tveimum teimum fyrstu umførunum í grundspælinum. (Mynd Álvur) Seinastu dystirnir fyri jól í bestu mansdeild vórðu spældir leygardagin, og einki broyttist í oddinum uttan tað, at tað vera VÍF, Kyndil ella H71, sum spæla FM-finalurnar í apríl mánað næsta ár. Fara vit fyrst til dystin í Hoyvík millum H71 og Neistan, so var ongantíð meira enn eitt mál á muni allan fyrra hálvleik. Dysturin varð avgjørdur í sjey minuttir í seinna hálvleiki. Fýra minuttir spældir og støðan 16-15 til H71, men sjey minuttir seinni er støðan 22-16 til H71. Eftir hetta var sami munir til dystarenda. … Les meira… Møguleikin hjá VB at náa FM-finalurnar er mest sum farin. (Mynd Bjartur Vest) Altíð spennandi at byrja nýtt kappingarár. Og sum ítróttaskrivari og áhuga fyri hondbólti, er altíð áhugavert, at fleiri lið kappast um at koma í FM-finalurnar. Tað sá væl út frá byrjan, tí kvinnuliðið hjá Kyndli, sum hevði mist spælarar, og VB spældu javnleik 22-22 fyrsta dystinum í grundspælinum. Kyndil vann so á Neistanum, sum vann á VB í Vági, og VÍF tapti fyri StÍF á Skála og vann á Kyndli í Havn. Jú, alt talaði fyri einum spennandi grundspæli. Trúgv mær, eg væntaði heilt vist við, at VB kvinnur fóru heilt upp á toppin í vetur, tí liðið skeyt nógv mál í fjør, men verjuspælið haltaði. Men tað ger verjuspælið so sanniliga eisini í núverandi kapping. Eg hitti eftir dystin ein ónøgdan VB spælara, sum næstan ikki vildi tosa við meg, tí hon var so ónøgd við avrikið ímóti Kyndli. … Les meira… VB-kvinnur vinna FM-heitið í 1950. Aftast f. v: Ragna Jacobsen, Mimmy Hovgaard, Sølvi Jespersen, venjari, Betta Mikkelsen og Gunnhild Hjalt. Fremst f. v: Kaja Jacobsen, Hjørdis Joensen og Sanna Skaalum. Myndatakari Ellen Dahl, brúkt við loyvi frá Myndasavninum hjá Ellen Dahl. VB-kvinnur hava vunnið FM-heitið tríggjar ferðir, síðani landskappingin byrjaði í 1943. Fyrsta FM-heitið vann VB í 1950, og so skulu vit bíða meira enn hálvthundrað ár til 2003 og 2005, til VB aftur vinnur FM-heitið. Eg havi fingið fatur í upprunamyndini av VB-kvinnum, sum vunnu FM-heitið í 1950, og eg havi eisini fingið orð á 83 ára gomlu Hjørdis Joensen, sum var málverji hjá VB í 1950. Og VB-málverjin er áhugaverd at tosa við. –Í 1950 vandu vit fleiri ferðir um vikuna við Sølva Jesperesen sum venjara, og hann koyrdi á okkum, sigur Hjørdis. (Greinin skrivað í februar mánað í 2012)… Les meira… Starin kann tykjast svartur langt frá, men hann er litfagur Hugaligt at geva starunum um veturin, tí teir eru skjótir í túninum, tá ið tú blakar breyðmolar og nakað av feittkendum út í tún. Í túnið koma eisini títtlingar og kvørkveggjur, og oman fyri sveima krákurnar. Føroyski starin er eitt slag fyri seg og er størri enn tildømis danski starin. Í hinum norðanlondunum rýma stararnir um heystið, okkara er her allan veturin. Føði teirra er mest maðkar, sniglar og annað smákykt. Í kava hava teir tað ringt, tá koma teir nærri húsum og taka til takkar við øllum í svongdini. … Les meira… 86 ára gamla Sanna Mortensen hevur nógv góð minni frá hondbóltstíðini í Sandvík. (Mynd Vagnur) Herfyri var eg úti á Argjum og tosaði við 86 ára gomlu Sannu Mortensen úr Sandvík, sum í 1940-árunum spældi hondbólt við SVB, Sandvíkar bóltfelag. Hetta skuldi gerast áhugaverd løta, tí maður Sannu, Henning Mortensen úr Fámjin, mintist eisini, tá tey spældu hondbólt í Fámjin. Sanna sigur soleiðis: Vit spældu hondbólt á góðum hondbóltsvølli í Oddinum í Sandvík, og umframt at vit spældu ímóti liðum á heimavølli, spældu vit í Hvalba, Vági, Skúgvi, Tvøroyri og á Sandi. Tá kríggið var av, fór ungdómurin í allar ættir, og hondbóltsspælið steðgaði í Sandvík, sigur Sanna. … Les meira… Grundick fór av Havnini 22. juni í 1947, og tað tók níggju og eitt hálvt døgn at sigla til Grønlands. Myndirnar niðanfyri eru úr myndabók, sum børnini hjá Debes Christiansen eiga. Niels Peter svigarsonur Debes klistraði fyri nú nógvum árum síðani frálíku myndirnar í myndabók, har hann skrivaði myndatekstir til hvørja mynd. Mammubeiggi mín Debes Christiansen var skipari á ferðini í Vesturgrønlandi, og fremst í myndabókini sigur Debes eitt sindur frá um ferðina. Men fyrst til sluppirnar, sum langabbi mín Havnar Jógvan og synirnir Christian og Sámal Christiansen áttu. … Les meira… VÍF í 1957. St. f. v: Steinálvur Andreasen, Niels Durhuus, Napoleon Klein, Óla Jákup Olsen og Mannbjørn Mortensen. Fremst f. v: Jógvan Petersen og Hans Petersen. (Páll Hellu savnið) Ì Vestmanna havi eg hitt eini eldri hjún Anny og Napoleon Klein, sum bæði hava spælt við VÍF. Anny og Poli, sum hann verður róptur, hava eisini vunnið FM-heiti, og Anny spældi á liðnum, tá ið VÍF fyrstu ferð vann FM-heitið í bestu kvinnudeildini, hetta var í 1951. Og góðu hondbóltsminnini eru óteljandi hjá teimum báðum, og størsta minnið var, tá ið mans- og kvinnuliðið hjá VÍF var á veg til Suðuroyar at spæla hondbólt. –Eg var so ring av sjóverki, og Poli, sum ikki hevði sjóverk, hjálpti mær á ferðini suður. Eg helt hann vera so fittan, at vit blivu góð, sigur Anny, og Poli leggur aftrat, at hondbóltsferðin til Suðuroyar førdi til, at eg fann mær verðins bestu konu. Og 79 ára gamli Poli heldur fram. … Les meira… Altíð spennandi og áhugavert at fylgja við stigatalvunum, hyggja at innanhýsisdystum, taptum stigum og ikki minst næstu dystunum. Fjølmiðlarnir, eisini undirritaði. hava skrivað mansliðið hjá VÍF beina kós í FM-finalurnar, men nú hevur VÍF tapt tveir dystir á rað, og nú dregur veruliga saman í oddinum í bestu mansdeild. VÍF kvinnur taptu týdningarmikil stig fyri Neistanum mikukvøldið og má fáa hjálp frá øðrum liðum, skal Neistin takast aftur, tí VÍF og Neistin hava í grundspælinum bara ein dyst eftir hvør ímóti øðrum. Lagnuna hjá VB kvinnum fáa vit at vita meira um næstu dagarnar. … Les meira… Her situr bringureyði so fittur og vakur millum trøini 2. jóladag. (Mynd Vagnur) Eg havi ongantíð givið mær far um bringureyða, fyrr enn eg sá hann í túninum fyrstu ferð fyri fáum árum síðani. Tá ið grannakona, sum herfyri doyði 90 ára gomul, segði mær, at ein bringureyði var so spakur, at hann kom í gongina hjá henni at fáa sær breyðmolar, gjørdist er forvitin. Ymsir smáfuglar eru millum nógvu stararnar, eg plagi at geva um veturin. Tá ið eg kannaði smáfuglarnar nærri, sá eg fyrst ein bringureyða, men havi bara einaferð sæð tveir samstundis. Um jólini hevur ein bringureyði verið í túninum, og tað eydnaðist mær at fáa góða mynd av honum. … Les meira… A-dómararnir Arnar Dam og Gert Hansen døma nógvar dystir. Eg síggi á øllum dómaraseðlunum, eg nú fái sendandi, at stór broyting fer fram í dømingina í bestu deildunum. Næstan bara uttanveltaðir dómarar døma dystirnar, og hetta er stórt frambrot og at fegnast um. Eg veit, at A-dómarar ikki longur mugu sita í dómaranevndini, og skottið millum dómarafelagið og umsitingina í HSF er burtur. Eg havi spurt Hall Danielsen frá HSF, hvussu vit nú knappliga eru komin so langt á dómaraøkinum. Og Hallur sigur:… Les meira…